Motiiv
Motiiv on teo sooritamise otsene põhjus, ajend. Motiive tekitavad vajadused. Vajadus on organismi või psüühika toimimise jaoks olulise omaduse puudumine. Vajadus on seega eeltingimuseks, mille baasilt tekivad motiivid. Motivatsioon on kõikide asjaolude ehk üksikute motiivide kogum, mis hoiab isikut tegutsemas. Motivatsioon avaldub tegevuses, tegevuse käivitavad aga motiivid ja vajadused. Motiiv eetikas on kas egoistlik, altruistlik või neutraalne. Psühholoogias koosneb motivatsioon ühest või mitmest motiivist.